b'\n_START_ARTICLE_\nAce Vergel\n_START_SECTION_\nKarera sa pelikula\n_START_PARAGRAPH_\nUnang gumanap bilang aktor noong 1959, sa edad na 7-taong gulang si Ace Vergel sa pelikulang Anak ng Bulkan, kasama sina Fernando Poe Jr. and Edna Luna._NEWLINE_Noong 1989, siya ay nagwagi bilang pinakamahusay na aktor sa Gawad Urian dahil sa kanyang pagganap sa pelikulang Anak ng Cabron.\n_START_SECTION_\nMga kontrobersiya\n_START_PARAGRAPH_\nNoong Agosto ng 2007, dinakip ng mga pulis at ginawaran ng warrant of arrest si Ace sa Lungsod ng Kalookan dahil sa isinampa sa kanya na kasong panggagahasa. Subalit makaraan nito, siya ay pinalaya nang mapag-alaman ng mga pulis na ang naturang warrant of arrest ay wala na palang bis\xc3\xa0. Napaulat din ang kanyang kinalaman sa mga ipinagbabawal na gamot, subalit ang mga kaso sa kanya ay napawalang-bis\xc3\xa0.\n_START_SECTION_\nKamatayan\n_START_PARAGRAPH_\nSumakabilang-buhay si Ace Vergel sanhi ng atake sa puso, noong ika-15\xc2\xa0ng Disyembre, 2007 sa edad na 55 taong-gulang, isang araw makaraan ang ikatlong taon ng kamatayan ng kanyang kaibigan at kapwa-aktor na si Fernando Poe Jr.'